Clanwilliam-juffrou se ‘moordenaar’ los borgtog-aansoek | Netwerk24
Deur Maygene de Wee 13 November 2019 10:58
Die saak teen Philip April (24) wat daarvan aangekla word dat hy die onderwyseres Allison Plaatjies (26) drie weke gelede vermoor het, is Woensdag in die landdroshof in Clanwilliam in die Wes-Kaap tot 5 Februarie 2020 uitgestel.
Plaatjies se bebloede lyk met veelvuldige meswonde is op Sondagaand 27 Oktober op die vloer in haar woonstel in Katjiepieringstraat, Clanwilliam, ontdek. Vriende en familie het sedert die vorige aand sonder sukses na haar gesoek.
April (24), ’n onderwysstudent en Plaatjies se kêrel, het glo ’n bekentenis aan die polisie afgelê. Hy staan op aanklag van moord tereg en sou Woensdag om borgtog aansoek doen, maar het sy aansoek laat vaar.
Die staatsaanklaer het aan die hof gesê die dossier word na die direkteur van openbare vervolging verwys vir ’n besluit of die verhoor in die streekhof of hooggeregshof aangehoor moet word. Die ondersoek moet ook nog gefinaliseer word.
Allison Plaatjies en haar kêrel, Philip April, in gelukkiger tye. Foto: Facebook/Allison Plaatjies
Meer oor: Allison Plaatjies | Philip April | Clanwilliam | Hof | Moordsaak